Am Mentig hemmer glernt Autos ztarne, Distanze schätze und so Pläusch. Dezue ane hemmer no so ganz tolli neui Ziilschibe übercho wo jetzt no meh noch Mensch usgsehnd. Zerscht e Doublette id X-Zone (Herz, Lunge, …) und denn uf de Befehl "Schiesst noch!" no eine id Y-Zone (Blase). Naja, nöd dra denke um was es eigentlich do debi goht und denn klappet das scho - aber: "Müggler, sie Pflock!" Das mitem Schüsse lit mir immer nonig so ganz. Und irgendwie isch scho e riise  Aschissstimmig gsi di ganz Ziit, aber mer het jo e Motivation: Bald isch Fritig, will die Wuche scho am Fritig fertig isch.   So denn am Obig nomel ufs KP. "Sie mir tuet sChnü weh!" - "Jo mir au…" - "I cha chum meh laufe und am Wuchenend hani knapp Autofahre chöne." - "Aha. Und jetzt?" - "I wür gern zum Arzt…" - "Nei de cha au nüt mache, do hend si Voltaren und denn goht das scho." Guet denn halt.